Αναβίωσε το έθιμο του Άη Γιάννη Φανιστή στις γειτονιές του κάστρου της Χίου. Πλήθος κόσμου περιηγήθηκαν στα γραφικά στενάκια του κάστρου υπό τους ήχους της μπάντας κρουστών Brasilionico Grupo Percussivo σε μία ατμοσφαιρική βραδιά. Μικροί και μεγάλοι άναψαν φωτιές καίγοντας τα μαγιάτικα στεφάνια τους, όπως επιβάλει το έθιμο του Κλήδονα και στη συνέχεια οι πιο τολμηροί πέρασαν πάνω από τις φωτιές.